PATVIRTINTA

Šalčininkų r. Baltosios Vokės lopšelio-darželio

direktoriaus 2019 m. lapkričio 4 d.

įsakymu Nr. V1-28

# ŠALČININKŲ R. BALTOSIOS VOKĖS LOPŠELIO-DARŽELIO APGAULĖS IR KORUPCIJOS PREVENCIJOS TVARKOS APRAŠAS

1. **SKYRIUS BENDROSIOS NUOSTATOS**
2. Šalčininkų r. Baltosios Vokės lopšelio-darželio apgaulės ir korupcijos prevencijos tvarkos aprašas (toliau tekste – Aprašas) reglamentuoja apgaulės ir korupcijos prevencijos priemones, apgaulės ir korupcijos prevencijos proceso organizavimą, apgaulės ir korupcijos prevencijos priemonių įgyvendinimo koordinavimą bei kontrolę Šalčininkų r. Baltosios Vokės lopšelyje-darželyje.
3. Apraše vartojamos pagrindinės sąvokos:
	1. *Korupcijos pasireiškimo tikimybė* – prielaida, kad lopšelyje-darželyje, įgyvendinant jai nustatytus uždavinius, gali kilti pavojus pasireikšti korupcijai padarant korupcinio pobūdžio nusikalstamas ar kitas su korupcija susijusias veikas;
	2. *Korupcijos prevencija* – korupcijos priežasčių, sąlygų atskleidimas ir šalinimas sudarant bei įgyvendinant atitinkamą priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų;
	3. *Korupcija* – tai tiesioginis ar netiesioginis kyšio arba kito nepagrįsto atlygio ar pažado dėl tokio atlygio prašymas, siūlymas, davimas ar priėmimas, kuris iškreipia asmens, gaunančio kyšį, nepagrįstą atlygį ar pažadą dėl kyšio ar nepagrįsto atlygio tinkamą bet kurios pareigos atlikimą;
	4. *Apgaulė* – veiksmai, elgesys ar žodžiai, kuriais norima apgauti, suklaidinti;
	5. *Piktnaudžiavimas* – veikimas ar neveikimas, kai darbuotojui suteikti įgaliojimai naudojami ne pagal įstatymus bei kitus teisės aktus arba savanaudiškais tikslais ar dėl kitokių asmeninių paskatų (naudojimosi tarnybine padėtimi, keršto, pavydo, karjerizmo, neteisėtų paslaugų teikimo ir t.t.), taip pat tokie darbuotojo veiksmai, kai viršijami suteikti įgaliojimai ar savivaliaujama.

# II SKYRIUS

**KORUPCIJOS PREVENCIJOS PRIEMONĖS**

1. Šalčininkų r. Baltosios Vokės lopšelio-darželio korupcijos prevencijos priemonės yra šios:
	1. Apgaulės ir korupcijos prevencijos kontrolės ir priežiūros vykdymas;
	2. Veiklos sričių, kuriose yra korupcijos pasireiškimo tikimybė, nustatymas, analizė ir vertinimas;
	3. Informacija apie asmenis, įgaliotus vykdyti korupcijos prevenciją ir kontrolę;
	4. Viešųjų ir privačių interesų derinimas, užtikrinimas, kad priimant sprendimus pirmenybė būtų teikiama viešiesiems interesams, siekti priimamų sprendimų nešališkumo ir užkirsti kelią korupcijai ir apgaulei lopšelio-darželio veikloje;
	5. Pranešimų, skundų, informacijos, susijusios su korupcija, tikrinimas ir priemonių taikymas jiems pasitvirtinus;
	6. Savo kompetencijos neviršijimas;
	7. Problemų išankstinis nuspėjimas ir jų pašalinimas;
	8. Atliekamos veiklos ir sudaromų sandorių dokumentavimo reikalavimų laikymasis;
	9. Lopšelio-darželio kontrolę vykdančių institucijų išvadų vertinimas;
	10. Lietuvos Respublikos įstatymų ir kitų teisės aktų, Lopšelio-darželio nuostatų, kitų dokumentų, susijusių su įstaigos veikla, laikymasis;
	11. Lopšelio-darželio darbuotojų dalyvavimas korupcijos prevencijos vertinime;
	12. visuomenės informavimas ir kt.

# III SKYRIUS

**APGAULĖS IR KORUPCIJOS PREVENCIJOS PROCESO ORGANIZAVIMAS**

1. Asmenys, įgalioti vykdyti korupcijos prevenciją ir jos kontrolę Baltosios Vokės lopšelyje-darželyje, koordinuoja ir kontroliuoja korupcijos prevencijos priemonių įgyvendinimą įstaigoje.

# SKYRIUS

**VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

1. Siekiant užtikrinti efektyvią korupcijos prevenciją, Baltosios Vokės lopšelyje-darželyje atliekama veiklos sričių, kuriose yra didelė korupcijos pasireiškimo tikimybė, analizė ir vertinimas:
	1. viešųjų pirkimų inicijavimas, organizavimas, vykdymas ir kontrolė;
	2. įstaigos šių lėšų panaudojimas:
		1. lėšų, deleguotų iš valstybės, savivaldybės biudžeto;
		2. 2 procentų GPM tikslinis panaudojimas;
		3. Europos sąjungos struktūrinių fondų;
	3. vaikų maitinimo organizavimas;
	4. atlyginimo už maitinimo paslaugą darželyje nustatymo;
	5. asmenų įdarbinimas;
	6. viešų ir privačių interesų derinimas (deklaravimas) lopšelyje-darželyje;
	7. turto (žemės sklypų, pastatų ir statinių) ir įstaigai priskirtos valstybinės žemės ir kito valstybės turto valdymas, naudojimas ir disponavimas;
	8. ir kt.
2. Baltosios Vokės lopšelio-darželio asmenys, įgalioti vykdyti korupcijos prevenciją ir jos kontrolę, pateikia direktoriui pasiūlymus ir, vadovaudamiesi korupcijos pasireiškimo tikimybės nustatymo kriterijais, atlieka analizę ir įvertinimą iki einamųjų metų pabaigos.
3. Veiklos analizę ir vertinimą lopšelyje-darželyje atlieka direktoriaus įgalioti asmenys vykdyti korupcijos prevenciją ir jos kontrolę.
4. Įgalioti asmenys pateikia lopšelio-darželio veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus ir išvadas direktoriui, kuris ne vėliau kaip iki biudžetinių metų galo priima sprendimus dėl pateiktos informacijos bei siūlymų įgyvendinimo.
5. Įgalioti asmenys Lopšelio-darželio išvadas apie veiklos sritis, kuriose egzistuoja didelė korupcijos pasireiškimo tikimybė pateikia Mokyklos tarybai 1 kartą per metus.

# IV SKYRIUS

**PRANEŠIMŲ APIE APGAULĘ IR KORUPCIJĄ PATEIKIMO TVARKA**

1. Pranešimai gali būti pateikiami:
	1. Telefonu;
	2. Baltosios Vokės lopšelio-darželio elektroninio pašto adresu: bvokesdarzelis@gmail.com;
	3. Atsiuntus paštu p (Žalioji g. 17a, Baltoji Vokė);
	4. Tiesiogiai atvykus į Lopšelį-darželį;

 PATVIRTINTA
 Šalčininkų r. Baltosios Vokės

 lopšelio-darželio
 direktoriaus 2019-11-04
 įsakymu Nr. V1-28

**APGAULĖS IR KORUPCIJOS PREVENCIJOS POLITIKOS 201-2021 M. PRIEMONIŲ ĮGYVENDINIMO PLANAS**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Vykdymo terminas** | **Vykdytojai** |
| 1. | Skelbti korupcijos prevencijos programą ir jos įgyvendinimo priemonių planą įstaigos internetinėje svetainėje. | 201 m. sausio mėn. | Darbo grupė |
| 2. | Parengti ir patvirtinti įstaigos korupcijos prevencijos priemonių vykdymo planą 2019-2021 m. | 201 m. sausio mėn. | Darbo grupėDirektorius |
| 3. | Privačių interesų deklaracijų teikimas. | Kartą per metus | DirektoriusDirektoriaus pavaduotoja |
| 4. | Vykdyti mažos vertės viešuosius pirkimus. | Pagal poreikį | Pirkimų organizatorius |
| 5. | Viešai skelbti įstaigos internetinėje svetainėje informaciją apie numatomus, vykdomus viešuosius pirkimus. | Pagal poreikį | Viešųjų pirkimų organizatorius |
| 6. | Sudaryti sąlygas įstaigos darbuotojams, vaikų tėvams anonimiškai pranešti įstaigos vadovybei savo įtarimus dėl galimos personalo korupcinio pobūdžio nusikalstamos veiklos. | Nuolat | Darbo grupė |
| 7. | Viešai skelbti įstaigos internetinėje svetainėje informaciją apie laisvas darbo vietas.  | Pagal poreikį | Direktorius |
| 8. | Viešai skelbti įstaigos internetinėje svetainėje informaciją apie laisvas vietas vaikams grupėse. | Pagal poreikį | Direktoriaus pavaduotoja ugdymui |
| 9. | Išaiškinti tėvams vaikų registravimo sistemos veikimo principus. | Nuolat | Direktoriaus pavaduotojas ugdymui |
| 10. | Lopšelio-darželio biudžeto lėšas naudoti pagal patvirtintas sąmatas. | Nuolat | Direktorius |
| 11. | 2 proc. pajamų lėšas naudoti pagal parengtą tvarką ir supažindinti tėvus. | Pagal poreikį | Įstaigos taryba |
| 12. | Kontroliuoti maisto gaminimo kokybę, produktų išdavimą iš sandėlio ir pagamintos produkcijos išdavimą iš virtuvės. | Nuolat | Dietistas, ūkvedė, įstaigos taryba |
| 13. | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemonių. | Kasmet | Direktorius |
| 14. | Organizuoti darbuotojams mokymus, pasitarimus antikorupcine tema. | Kasmet gruodžio mėn. | Darbo grupė |